open-index/open-wikipedia-markdown huggingface dataset:
לאוניד קדניוק

מייג'ור גנרל **לֵאוֹנִיד קוֹסְטְיַאנְטִינוֹבִיץ' קַדֵנְיוּק** (באוקראינית: **Леонід Костянтинович Каденюк**; 28 בינואר 1951 – 31 בינואר 2018) היה טייס חלל אוקראיני, שנחשב לטייס החלל הראשון של סוכנות החלל הלאומית של אוקראינה.

## ביוגרפיה
קדניוק נולד ב-28 בינואר 1951 בכפר קלישקיבצי, שבמחוז צ'רנוביץ באוקראינה הסובייטית, ברית המועצות. שם אמו היה נינה אנדרייבנה, ואביו היה קונסטנטין ניקיטוביץ'. היה נשוי לורה יורייבנה ולזוג 2 בנים, ולדימיר ודמיטרי. הוא התגרש מרעייתו בשנת 1983.

קדניוק למד בבית הספר הצבאי הגבוה לטיס בצ'רניהיב. בשנים 1976–1978 התקבל למרכז לאימון קוסמונאוטים. בשנים 1985–1989 השלים השכלתו כמהנדס במכון התעופה המוסקבאי ושירת כקוסמונאוט בשנים 1976–1983 ובשנים 1988–1992 והמשיך לשרת כטייס חלל עבור סוכנות החלל הרוסית ולאחר מכן עבור סוכנות החלל הלאומית של אוקראינה.

בשנת 1995 קיבל אזרחות אוקראינית והחל לשרת כטייס חלל בסוכנות החלל הלאומית של אוקראינה. מה-19 בנובמבר ועד ה-5 בדצמבר 1997 יצא לטיסה לחלל במעבורת החלל קולומביה במסגרת משימה STS-87 ושהה בחלל 15 יום ו-16 שעות.

בינואר 1998 מונה למפקד מינהל התעופה של חיל הנ"מ האוקראיני ולאחר מכן מונה ביולי 1999 לעוזרו של נשיא אוקראינה לענייני תעופה וחלל. ב-2001 מונה לסגן מפקד הפיקוח הצבאי הכללי שתחת נשיא אוקראינה.

הוא הצטרף לפוליטיקה וב-2002 נבחר לחבר בראדה העליונה. ביוני אותה שנה מונה לסגן יושב ראש הוועדה לביטחון לאומי והגנה של הראדה העליונה. בפברואר 2006 מונה לחבר הוועדה הפרלמנטרית לענייני פעילות חלל.

בינואר 2011 מונה ליועצו של ראש ממשלת אוקראינה לענייני תעופה וחלל.

## הגדרתו בתור האוקראיני הראשון בחלל
קדניוק מוגדר בתור האוקראיני הראשון ששוגר לחלל ודיוקנו אף הודפס על גבי בול של רשות הדואר האוקראינית שנשא את הכותרת "לאוניד קדניוק - הקוסמונאוט הראשון של אוקראינה" ולמעשה נחשב לאזרח אוקראינה העצמאית הראשון ששוגר לחלל אך לא האוקראיני הראשון בחלל, לאחר שהקוסמונאוט פאבל פופוביץ' (הקוסמונאוט הרביעי) היה יליד אוקראינה הראשון בחלל ושוגר ב-1962.

## קישורים חיצוניים

* לאוניד קדניוק באתר Astronaut.RU
* 
* 
* * 

## הערות שוליים

קטגוריה:מעוטרי גיבור אוקראינה
קטגוריה:טייסי חלל
קטגוריה:קוסמונאוטים
קטגוריה:קוסמונאוטים סובייטים
קטגוריה:גנרלים אוקראינים
קטגוריה:טייסי חיל האוויר הסובייטי
קטגוריה:פוליטיקאים אוקראינים
קטגוריה:חברי המועצה העליונה של אוקראינה
קטגוריה:אישים הקבורים בבית העלמין באיקובה
קטגוריה:אוקראינים שנולדו ב-1951
קטגוריה:אוקראינים שנפטרו ב-2018
This is Love (שיר של דמי)

**This is Love** (בעברית: **זו אהבה**) הוא השיר שיצג את יוון באירוויזיון 2017. השיר בוצע על ידי דמי. השיר שנבחר בבחירה פנימית של רשות השידור היוונית נכתב על ידי רומי פאפאדה, ג'ון באלארד ודימיטריס קונטופולוס והולחן על ידי האחרון בלבד.

השיר בוצע כעשירי בחצי-הגמר הראשון של האירוויזיון, אשר נערך ב-9 במאי 2017. הוא העפיל לשלב הגמר, שנערך ב-13 במאי, ובו הוגרל השיר להיות ה-15 בסדר ההופעות. השיר סיים במקום ה-19 בשלב הגמר עם 77 נקודות.

## קישורים חיצוניים

* 

## הערות שוליים

קטגוריה:שירי אירוויזיון 2017
קטגוריה:שירי יוון באירוויזיון
קטגוריה:שירים באנגלית
יוצי פאפאי

**יוז'ף פאפאי** (בהונגרית: **Pápai József**; נולד ב-22 בספטמבר 1981), הידוע בשם הבמה **יוצי פאפאי** (**Pápai Joci**), הוא זמר וראפר הונגרי ממוצא צועני. פאפאי יצג את הונגריה באירוויזיון 2017 עם השיר "Origo" ופעם נוספת באירוויזיון 2019 עם השיר "Az én apám" ("אבי").

## ביוגרפיה
פאפאי נולד בטטה שבהונגריה למשפחה צוענית. בעקבות אחיו הבוגר, החל כבר לנגן על גיטרה בגיל ארבע ולכתוב שירים. הסגנון המוזיקלי של שיריו מושפע משירי שנות השישים והשבעים, רוק, פופ ונשמה.

התפרסם לראשונה בשנת 2005 כאשר השתתף בעונה השנייה של תוכנית השירה Megasztár המשודרת בערוץ TV2 ההונגרי, שם הודח ב"שלב הניחומים". אלבום הראשון, "Ne nézz így rám" זכה להצלחה.

החל מ-2006 הוא עובד בשיתוף פעולה מוזיקלי עם הראפר Majka שאתו הוציא את שני האלבומים "Nélküle" ו-"Nekem ez jár".

ב-2017 ניצח בתחרות השיר A Dal, המשמשת "גמר לאומי" לבחירת נציג הונגריה בתחרות האירוויזיון, בו מתמודדים ארבעים משתתפים. פפאי התחרה עם השיר "Origo", אותו כתב בעצמו. השיר נכתב בהונגרית ובין היתר מכיל גם מילים ברומאני, שפת הצוענים באירופה. פאפאי העפיל לגמר מהמקום השני בחצי הגמר השני ובגמר סיים במקום השמיני עם 200 נקודות.

ב-2019 נבחר לייצג את הונגריה בשנית עם השיר "Az én apám". הוא סיים את חצי הגמר במקום ה-12 ולא העפיל לגמר.

## קישורים חיצוניים

קטגוריה:זמרים הונגרים
קטגוריה:זמרים צוענים
קטגוריה:משתתפי אירוויזיון 2017
קטגוריה:משתתפי אירוויזיון 2019
קטגוריה:נציגי הונגריה באירוויזיון
קטגוריה:הונגרים שנולדו ב-1981
קפטן האדוק

**קפטן ארצ'יבלד האדוק** (בצרפתית: **Capitaine Archibald Haddock**) הוא דמות בדיונית וגיבור מרכזי בסדרת הקומיקס "הרפתקאותיו של טינטין", מאת הקומיקסאי הבלגי הרז'ה. האדוק הוא חברו הטוב ביותר של טינטין. בחלק מהתרגומים העבריים שמו "קפטן חמור ים". 

האדוק מופיע בפעם הראשונה בספר הסרטן בעל צבתות הזהב, שם הוא מופיע כדמות חלשה ואלכוהוליסטית, אך עם זאת הוא עוזר לטינטין ואף עומד בחקירה ולא מוסר לפושעים היכן טינטין נמצא. עם התפתחות הסדרה דמותו הופכת להירואית יותר, ואף על פי שהוא לא מפסיק לקלל קללות ימיות ולשתות אלכוהול (בעיקר ויסקי מסוג "לוך לומונד") הוא הופך לדמות מוערכת.

דמותו של הקפטן דורגה במקום ה-49 ברשימת דמויות הקומיקס הגדולות של כל הזמנים של מגזין אמפייר, ובסקרים בקרב אוהדי הסדרה הוא הדמות האהובה ביותר, באופן עקבי. בממוצע, 37% מהנסקרים דירגו אותו במקום הראשון.שמאל|ממוזער|200px|טינטין, שלגי וקפטן האדוק בסצנה מתוך "פרשת קלקולוס", מצוירים על בית בבריסל, בלגיה

## פיתוח הדמות
בזמן שהרז'ה חיפש שם לדמותו של הקפטן, הוא שאל את אשתו ז'רמיין מה בישלה לארוחת ערב. היא ענתה "דג אנגלי עצוב - האדוק" (Haddock - בקלה בצרפתית). הרז'ה חשב שתיאור זה הולם היטב את דמותו של הקפטן, והחליט לקרוא לו "קפטן האדוק".

התנהגותו של הקפטן העמידה בעיה בפני הרז'ה. הוא היה אמור להשתמש באוצר מילים גס ומחוספס, אך הרז'ה לא היה יכול להשתמש בקללות כלשהן כי ידע שקהל היעד שלו כולל ילדים. לכן נקט בשימוש במילים משונות שאינן פוגעניות בפני עצמן, אך הקפטן היה מבטא אותן בכעס רב ובצעקות, מה ששיווה להן אפקט דומה לשל קללות כגון מלפפוני ים, חזירים, ברברים, פושטקים, נוכלים, חסרי חוליות וכדומה. סגנון הדיבור הייחודי הזה הפך לסימן מזהה של הקפטן.

## אופי
קפטן האדוק הוא אלכוהוליסט מושבע ומעשן כבד. הוא מכיר בהשפעות המזיקות של האלכוהול ובמהלך הסדרה ניסה להיגמל מהשתייה מספר פעמים, אך בסופו של דבר תמיד חזר לסורו. דמותו של הקפטן מכילה ניגודים: אף על פי שהוא נראה מחוספס, הוא מפגין נאמנות ואהבה רבה לטינטין, לפרופסור קלקולוס, ולחברו הימאי הוותיק קפטן צ'סטר. דמותו המחוספסת והגסה-משהו של האדוק והסרקזם האנושי שלו משמשים כנקודת מוצא להבלטת גבורתו של טינטין בעלילות הסדרה.

הקפטן הוא חם מזג ונוח לכעוס, ולעיתים טינטין משמש בתפקיד "המבוגר האחראי" כשהוא מונע מהקפטן לעשות מעשים פזיזים מתוך כעס. רק לעיתים רחוקות דווקא הקפטן עוצר את טינטין מלעשות מעשים מסוכנים מתוך סערת רגשות.

דמותו של הקפטן משמשת כאתנחתא קומית כאשר הוא נוטה להתנגש בחפצים, להיקלע לקטטות, לשבור את המקטרת שלו, ליפול ולהסתבך. פעמים רבות הוא שואל: "מדוע הכל קורה לי?"

בגלל אופיו הכעסני והפזיז, יחסיו של הקפטן עם שאר הדמויות יודעים עליות ומורדות. אף על פי שבאופן כללי נראה בבירור שהוא וטינטין אוהבים מאוד זה את זה, לעיתים הקפטן כועס על טינטין או שטינטין מסרב לשתף פעולה עם הקפטן. אך בסופו של דבר מערכת היחסים חוזרת להיות חמה כאשר האדוק בדרך כלל מתנצל. להאדוק מערכת יחסים מסובכת במיוחד עם סניורה קסטאפיורה, זמרת אופרה מפורסמת שמאוהבת בו, כאשר הוא עצמו מבועת ממנה ומתייחס אליה בנימוס אך בקרירות.

## קישורים חיצוניים

* "קפטן האדוק" באתר הרשמי של טינטין 
## הערות שוליים

קטגוריה:טינטין
קטגוריה:דמויות בדיוניות
קטגוריה:דמויות מתוך קומיקס
דרקולה (סחלב)

**דרקולה** (שם מדעי: *Dracula*) הוא סוג של סחלב המפיץ ריח חזק, הצומח במרכז אמריקה ובאמריקה הדרומית סביב צפון-מערב האנדים. מקור שמו של הסחלב הערפדי הוא בצורת פיו דמוי הערפד.

## תיאור
הסחלב דרקולה, או בשמו המסחרי "דראק", מקבל את שמו מהדמיון לפה פעור של דרקולה. צורתו וריחו נועדו לפתות זבובים על מנת שיאביקו אותו לצורך התרבותו. הסוג כולל 118 מינים אשר נפוצים במקסיקו, מרכז אמריקה, קולומביה, אקוודור ופרו. השם "דרקולה" מרמז לדמות המיתולוגית דרקולה, בשל צבעו האדום כדם והמבנה המוזר של גביע הצמח. בעבר, צמחים אלו שויכו לסוג Masdevallia, אך ב-1978 הופרדו לסוג עצמאי.

הסחלבים האפיפיטיים והארציים נפוצים במרכז אמריקה ובאנדים הצפון מערביים, במיוחד באקוודור. הם מעדיפים סביבה מוצלת וטמפרטורה קרה. הצמח יוצא מציצים קצרים, ללא pseudobulbs, עם גבעולים הנושאים עלה אחד ארוך ודק. גבעולי הפרחים יכולים לגדול אופקית או מוּרדת, ולעיתים זקופים. הפרחים בצורת משולש, עם זנבות ארוכים על כל עלה גביע. השפה גדולה ושסועה בקצה, והשוליים משוננים.

## קישורים חיצוניים

*דרקולה, אתר האינטרנט של החברה אמריקאית לסחלבים (באנגלית)
*Dracula Orchid, Orchid Care Tips
* 

קטגוריה:סחלביים
קטגוריה:צמחים ביערות הגשם של אמריקה המרכזית
קטגוריה:צמחים ביערות הגשם של אמריקה הדרומית
קטגוריה:אפיפיטים
אליעזר רפאל מלאכי

**אליעזר רפאל מלאכי** (אנגלמן; ז' באדר ה'תרנ"ה, 3 במרץ 1895 - ט"ז בניסן ה'תש"ם, 2 בפברואר 1980) היה ביבליוגרף של הספרות העברית, יהודי-אמריקאי יליד ירושלים.

## ביוגרפיה
נולד בירושלים לנחמה ושבתי אליהו אנגלמאן, ונקרא על שם סבו אליעזר רפאל אנגלמן, יליד בריסק. בהיותו בן שנתיים וחצי נפטרה אמו, ואביו נפטר אף הוא בצעירותו. הרב ישראל דוד רופמן, ר"מ בישיבת עץ חיים שנודע בכינויו "ר' דוד קובנר" לקח אותו תחת חסותו וגידל אותו בביתו מאז פטירת אביו. כילד הסתובב לצד חבורות המקובלים הספרדיים של ירושלים והיה מקורבו של המקובל יצחק גאגין שפתח בפניו את ספרייתו. בהמשך ביקר ב"מדרש אברבנאל" וכבר בגיל 14 ו-15 פרסם מכתבים וכתבות בלוח ארץ ישראל וב"חבצלת".

בגיל 17, ב-1912, נסע ללמוד באירופה. הוא עשה כחצי שנה בפריז וייתכן שגם בלונדון, אך לבסוף היגר לארצות הברית והשתקע בניו יורק.

בארצות הברית פעל בחוגי כתבי העת העבריים והיידישאים והחל לפרסם סקירות ואסופות ביבליוגרפיות, שהקנו לו את שמו כאחד הביבליוגרפים החשובים ביותר של הספרות העברית.

## קישורים חיצוניים

* 
* 
* 
* 
* ארכיון אליעזר רפאל מלאכי באתר ארכיון המדינה

## הערות שוליים

קטגוריה:ביבליוגרפים עבריים
קטגוריה:ביבליוגרפים יהודים
קטגוריה:מהגרים מארץ-ישראל לארצות הברית
קטגוריה:חוקרי תולדות עם ישראל בארץ ישראל
קטגוריה:אמריקאים שנולדו ב-1895
קטגוריה:אמריקאים שנפטרו ב-1980
קטגוריה:אישים הקבורים בבית העלמין ארץ החיים בבית שמש
מורטי סמית'

**מורטימור** "**מורטי**" **סמית**' (באנגלית: **Morty Smith**) הוא דמות בדיונית מסדרת הטלוויזיה "ריק ומורטי". אשר נוצרה על ידי יוצרי הסדרה ג'סטין רוילנד ודן הרמון.

לעיתים דמויות משנה בסדרה מתייחסים אליו לפעמים כמורטי סמית C-137 (כדור הארץ) בהתייחס לייעוד שניתן לסבו על ידי מועצת הריקס הטרנס-ממדית, ישנו גם ספר בעל שני כרכים אשר עוקב אחר ריק ומורטי ממד C-132 בעוד שרוב החלקים האחרים עוקבים אחר C-137, משחק הווידאו עוקב אחר ריק ומורטי של מימד C-123,

## תיאור
מורטי הוא ילד חרדתי בן 14 (המבוסס על מרטי מק'פליי מהסרט בחזרה לעתיד) דמותו של מורטי ידועה בעיקר בזכות אישיותו החרדה, טובת הלב והערכתו העצמית הנמוכה. מורטי הוא נכדו של ריק סנצ'ז והוא יוצא איתו לטיולים ברחבי החלל החיצון וביקומים שונים. הוא וריק הם הדמויות הראשיות של הסדרה.

## ביוגרפיה
מורטי הוא ילד בן 14,  לומד בתיכון "הארי הרפסון" יחד עם אחותו הגדולה סאמר סמית'. לרוב הוא נחשב כאידיוט גמור, מורטי סובל מחרדות ונלחץ בקלות בגלל הרפתקאותיו.

בפרק השמיני בעונה החמישית, מתגלה שממשפחת סמית' המוצגת לנו בסדרה היא אינה המשפחה המקורית של ריק ולמעשה, משפחתו המקורית של ריק לא קיימת בעקבות מותן של דיאן (אשתו של ריק) ובת' על ידי פצצה גלקטית שנשלחה כנקמה על החלטתו של ריק לפרוש מהמדע לטובת טיפוח משפחתו, ובעקבות מותה המוקדם של בת' - לריק המקורי מעולם לא היה מורטי "מקורי". למעשה, ריק הגיע למשפחה המוצגת בסדרה לאחר שסיים את עבודתו בהקמת מצודת הריקים בעקבות ייאוש ויגעון. לאחר שהתייאש, החליט ריק להתרסק במחסן של בת' רנדומלית שננטשה על ידי ריק אחר 20 שנים קודם לכן והוא מחליט "לאמץ" אותה ואת משפחתה כאילו הוא הריק שלהם ומכאן למעשה התחילה הסדרה.

## יצירת הדמות
נוצרה על ידי יוצרי הסדרה ג'סטין רוילנד ודן הרמון שנפגשו בערוץ 101 בטלוויזיה האמריקאית בשנת 2006, הוא נוצר כפרודיה למרטי מקפליי מטרילוגיית סרטי "בחזרה לעתיד". הרעיון לריק ומורטי, בדמותם של דוק ומרטי, הוצע לרצועת השידור של "Adult Swim" ואז פותחו גם הדמויות כסב ונכדו.

## קבלה
המבקרים של הסדרה והצופים קיבלו את מורטי בחיוביות והערצה, VerbStomp תיאר את מורטי כתוצר של הזנחה הורית,לא אינטליגנטי, מפחיד [...] ומצוקה, ככל הנראה בגלל חוויותיו הטראומטיות בזמן שהסתובב בעולמות חדשים עם ריק. 

## קישורים חיצוניים

קטגוריה:דמויות טלוויזיוניות
קטגוריה:דמויות אנימציה
מוריס דרואון

**מוריס דרואון** (בצרפתית: **Maurice Druon**; 23 באפריל 1918 - 14 באפריל 2009) היה סופר צרפתי, חבר האקדמיה הצרפתית. ידוע כמחבר "המלכים הארורים", רומן היסטורי בשבעה כרכים שפורסמו בשנים 1955–1977. הרומן "המלכים הארורים" מתאר את קורות המונרכיה הצרפתית במאה ה-14 ותוארה על ידי ג'ורג' ר. ר. מרטין בתור " 'משחקי הכס' המקורית" וההשראה שלו לכתיבת שיר של אש ושל קרח.

כיהן כשר התרבות של צרפת בשנת 1973.

## ספריו
זוהי רשימה חלקית בלבד מכתביו:
* **[[המלכים הארורים]]** (Les Rois maudits; 1955 - 1977)
** **מלך הברזל** (Le Roi de fer)
** **המלכה החנוקה** (La Reine étranglée)
** **הכתר מורעל** (Les Poisons de la couronne)
** **הירושה המלכותית** (La Loi des mâles)
** **זאבת צרפת** (La Louve de France)
** **הלילית והאריה** (Le Lys et le lion)
** **מלך ללא ממלכה** (Quand un Roi perd la France)
* **העוצמה** (1965)
* **האגודלים של טיסטו**
* **המשפחות הגדולות**

## עיבוד ספריו לקולנוע ולטלוויזיה
* המלכים הארורים (1972)
* המלכים הארורים (2005)

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סופרים צרפתים
קטגוריה:אבירים מפקדים במסדר האימפריה הבריטית
קטגוריה:מעוטרי מסדר האמנויות והספרות
קטגוריה:מעוטרי אות לגיון הכבוד
קטגוריה:זוכי פרס גונקור
קטגוריה:מעוטרי עיטור הידידות בין העמים
קטגוריה:שרי התרבות של צרפת
קטגוריה:צרפתים שנולדו ב-1918
קטגוריה:צרפתים שנפטרו ב-2009
אלכס קרמר

**אלכס קרמר** (נולד ב-9 בנובמבר 1966) הוא צייר ישראלי.

## תיאור
אלכס קרמר נולד בדושנבה, ברית המועצות (כיום טג'יקיסטן), בשנת 1966. בשנת 1982 עלה לישראל. בסוף שנות ה-80 של המאה ה-20 למד אמנות בבצלאל. במקביל למד גם בבית הספר לתיאטרון חזותי. עיקר יצירתו של קרמר הוא במדיה הציור וההדפס. יצירותיו עמוסות במשיכות מכחול וקווים אקספרסיביים, היוצרות דימויים סמליים. לצד זאת יצר קרמר גם כמה מיצגים המשלבים רישום.

## השכלה
*1992-1988 - בצלאל, אקדמיה לאמנות ועיצוב, ירושלים
*1992-1988 - בית הספר לתיאטרון חזותי, ירושלים.

## פרסים
*1991 - פרס הרמן שטרוק להדפס, בצלאל, אקדמיה לאומנות ועיצוב, ירושלים
*2001 - פרס האמן הצעיר, משרד המדע התרבות והספורט
*2015 - פרס יעקב פינס לאמן הדפס ישראלי, מוזיאון ישראל, ירושלים.

## קישורים חיצוניים
* 
* אלכס קרמר באתר מרכז המידע לאמנות ישראלית
* אלכס קרמר באתר סדנת ההדפס ירושלים
* 
* 
* אלכס קרמר הוא זוכה פרס פינס לגרפיקה ישראלית, אתר ערב רב, 21 באוקטובר 2014

קטגוריה:ציירים ישראלים
קטגוריה:אמני הדפס ישראלים
קטגוריה:בוגרי בצלאל, אקדמיה לאמנות ועיצוב
קטגוריה:בוגרי בית הספר לתיאטרון חזותי
קטגוריה:עולים בשנות ה-1980
קטגוריה:ישראלים ילידי ברית המועצות
קטגוריה:ישראלים שנולדו ב-1966
קטגוריה:זוכי פרס יעקב פינס לאמן הדפס ישראלי
In Too Deep (שיר של טיאנה בוגיצ'ביץ')

**In Too Deep** (בעברית: **יותר מדי עמוק**) הוא השיר שייצג את סרביה באירוויזיון 2017. השיר בוצע על ידי טיאנה בוגיצ'ביץ'. השיר שנבחר בבחירה פנימית של רשות השידור הסרבית נכתב על ידי בוריסלאב מילאנוב, יואכים פרסון, ג'והן אלקאנס וליסה דזמונד והולחן על ידי בוגיצ'ביץ' עצמה.

## קישורים חיצוניים

## הערות שוליים

קטגוריה:שירי אירוויזיון 2017
קטגוריה:שירי סרביה באירוויזיון
קטגוריה:שירים באנגלית
קטגוריה:סינגלים בהוצאת יוניברסל מיוזיק גרופ
זאב בוקר

**זְאֵב בּוֹקֵר** (נולד ב-7 ביוני 1958) הוא דיפלומט ישראלי אשר כיהן עד אוגוסט 2020 כקונסול ישראל בבוסטון. בעבר כיהן גם כשגריר ישראל באירלנד בשנים 2015–2018 וכשגריר ישראל בסלובקיה.

## ביוגרפיה
בוקר נולד ובילה את ילדותו בקיבוץ אפק. הוא סיים לימודי מוסמך אוניברסיטה בהצטיינות במדע המדינה מהאוניברסיטה העברית בירושלים.

משרת במשרד החוץ מנובמבר 1987. בשנים 1990 - 1993 היה מספר 2 בשגרירות ישראל בפראג ובשנים 1997 - 2003 היה מספר 2 בשגרירות ישראל בהולנד.

בשנים 2006–2010 כיהן כשגריר ישראל בסלובקיה. בוקר שירת גם כסגן שגריר בפראג ובהאג.

ב-25 בנובמבר 2015 הגיש בוקר את כתב ההאמנה שלו לנשיא אירלנד, מייקל היגינס. כיהן כשגריר התושב השישי באירלנד.

לאחר פרישתו מתפקידו שגריר ישראל באירלנד, מונה בוקר לקונסול ישראל בבוסטון.

באפריל 2022 מונה בוקר לשגריר נייד בסלובניה ובמלטה.

בוקר נשוי לטלי, רופאה מומחית לבריאות הציבור ומנהלת המרכז הלאומי לבקרת מחלות, ואב לשלושה ילדים. מתגורר במודיעין-מכבים-רעות.

## ראו גם
* יחסי אירלנד–ישראל

## הערות שוליים

קטגוריה:קונסולי ישראל בבוסטון
קטגוריה:שגרירי ישראל באירלנד
קטגוריה:דיפלומטים ישראלים
קטגוריה:שגרירי ישראל בסלובקיה
קטגוריה:אפק (קיבוץ): אישים
קטגוריה:מודיעין-מכבים-רעות: אישים
קטגוריה:ישראלים שנולדו ב-1958
גארי ולסקי

**גארי ג'. ולסקי** (באנגלית: **Gary J. Volesky**) (נולד ב-7 בספטמבר 1961) הוא קצין בדימוס בדרגת לוטננט גנרל, בתפקידו האחרון שירת כמפקד הקורפוס הראשון של צבא ארצות הברית. ולסקי עוטר בכוכב הכסף על גבורתו במהלך מלחמת עיראק.

## ביוגרפיה
ולסקי נולד וגדל בספוקיין שבמדינת וושינגטון. ב-1983 סיים תואר ראשון באוניברסיטת מזרח וושינגטון, במהלך לימודיו באוניברסיטה החליט להצטרף לתוכנית הכשרת קציני המילואים של צבא ארצות הברית. בתחילת 1984 התגייס לצבא.

שירת כקצין חי"ר בדיוויזיית החי"ר התשיעית, בגדוד השני של רגימנט הריינג'רס ה-75 וכמפקד פלוגה בגדוד החמישי של דיוויזיית החי"ר השמינית שהוצבה בגרמניה המערבית. בתקופת מלחמת המפרץ פיקד על פלוגת הסיור בגדוד המודיעין הצבאי 533 בדיוויזיית השריון השלישית. כמו כן שימש ראש ענף חי"ר בפורט בנינג.

ולסקי שירת כמפקד הגדוד השני ברגימנט הפרשים החמישי בדיוויזיית הפרשים הראשונה והשתתף במלחמת עיראק. ב-4 באפריל 2004 תפס פיקוד על גזרה בצאדר סיטי שבבגדאד, באותו היום נקלע כוח בפיקודו למארב, נתקע וכותר. ולסקי הוביל כוח הטרוגני שהורכב משני טנקים ו-11 נגמ"שי בראדלי במשימת חילוץ. תחת אש כבדה חבר הכוח למחלקה המכותרת וחילץ את החיילים הפצועים. במהלך הקרבות נהרגו שמונה חיילים ויותר מ-60 נפצעו, במה שהיה היום העקוב מדם של הדיוויזיה מאז מלחמת וייטנאם וזכה לכינוי "יום ראשון השחור". על פועלו עוטר ולסקי בכוכב הכסף. סיפורו תואר בספרה של העיתונאית מרתה ראדץ "The Long Road Home: A Story of War and Family" וכן בסדרת הטלוויזיה באותו השם, בה גילם אותו השחקן מייקל קלי.

בשנים 2006–2008 שימש סגן ראש מטה הקורפוס השלישי בעת שהוצב בעיראק. בשנים 2009–2010 פיקד על החטיבה השלישית בדיוויזיית הפרשים הראשונה. בשנים 2011–2012 שימש סגן מפקד דיוויזיית הפרשים הראשונה וסגן מפקד כוח המשימה המשולב 1 במבצע חירות מתמשכת. בשנים 2012–2014 שירת כדובר הצבא.

ביוני 2014 מונה למפקד הדיוויזיה המוטסת ה-101. מכיוון שלא שירת בדיוויזיה בעבר ולא הוביל יחידה מוטסת, הוא עבר לפני כניסתו לתפקיד קורס בבית הספר למתקפה מוטסת, והיה אחד החניכים המבוגרים בתולדות בית הספר. כמפקד הדיוויזיה שימש מפקד הכוח המשותף שנשלח ליבריה לסייע במאמצי בלימת מגפת האבולה במערב אפריקה, ושימש מפקד הכוח המשולב למלחמה בארגון המדינה האסלאמית במפקדה הקדמית בעיראק.

באפריל 2017 קודם לדרגת לוטננט גנרל ומונה למפקד קורפוס I של הצבא בבסיס המשותף לואיס-מקורד במדינת וושינגטון. הוא שימש בתפקיד עד פרישתו מהשירות הצבאי בפברואר 2020.

לאחר שחרוורו, ולסקי העניק שירותי ייעוץ לצבא ארצות הברית. הוא הושעה ביולי 2022, לאחר שפרסם בטוויטר ציוץ סרקסטי בתגובה לציוץ של הגברה הראשונה ג'יל ביידן בנושא זכויות נשים לבצע הפלות.

ולסקי בעל תואר שני בלימודי אסטרטגיה ממכללת המלחמה של חיל האוויר ותואר שני בלימודי המזרח הקרוב מאוניברסיטת פרינסטון. הוא נשוי ללי-אן ואב לבן.

## קישורים חיצוניים

* גארי ולסקי, ארכיון אתר כוח המשולב למלחמה בארגון המדינה האסלאמית

## הערות שוליים

קטגוריה:אמריקאים ילידי מדינת וושינגטון
קטגוריה:ספוקיין: אישים
קטגוריה:גנרלים בצבא ארצות הברית
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הכסף
קטגוריה:מעוטרי כוכב הארד
קטגוריה:מעוטרי לב הארגמן
קטגוריה:הריינג'רס
קטגוריה:דוברים אמריקאים
קטגוריה:מפקדי הדיוויזיה המוטסת ה-101
קטגוריה:מפקדי הקורפוס הראשון של צבא ארצות הברית
קטגוריה:בוגרי אוניברסיטת מזרח וושינגטון
קטגוריה:בוגרי אוניברסיטת פרינסטון
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1961
דמיטרי צ'רנישנקו

**דמיטרי ניקולאייביץ' צ'רנישנקו** (ברוסית: **Дмитрий Николаевич Чернышенко**; נולד ב-20 בספטמבר 1968 בסראטוב, מחוז סראטוב, ברית המועצות) הוא מדינאי ואיש עסקים רוסי, סגן ראש ממשלת רוסיה לענייני ספורט מאז ינואר 2020.

כיהן כנשיא ליגת ה-KHL בשנים 2014-2020 וכיהן כמנכ"ל חברת החזקות התקשורת גזפרום-מדיה מינואר 2015 עד פברואר 2020. קודם לכן עמד בראש חברת ההשקעות Volga Group.

## ביוגרפיה וקריירה
צ'רנישנקו נולד בעיר סראטוב, אך המשפחה עברה בילדותו לעיר סוצ'י בה גדל. השלים לימודיו באוניברסיטה הממלכתית לטכנולוגיה של מוסקבה כטכנאי מערכות ומהנדס. בשנים 1989–1991 עבד כמתכנת בחברת Copris&M Co.

בשנת 1991 נכנס לעולם העסקים והיה לסגן מנכ"ל חברת IMS Ltd. שימש כמנהל סוכנות הפרסום SFT בשנים 1992–1994 ולאחר מכן היה למנכ"ל בחברת Media Arts Group ולאחר מכן לסגן נשיא החברה משנת 1996.

בנובמבר 2005 מונה לניהול קמפיין רוסיה לאירוח משחקי החורף האולימפיים בשנת 2014 בסוצ'י ומאוקטובר 2007 היה לנשיא הוועדה המארגנת של אולימפיאדת סוצ'י (2014).

ב-28 בספטמבר 2007 מונה לחבר במועצה הנשיאותית לפיתוח הספורט (מספטמבר 2007 עד ספטמבר 2008 היה למזכיר המועצה והיה לחבר בנשיאות המועצה) וב-12 בנובמבר 2007 היה ממנהלי תאגיד אולימפסטרוי לבניית תשתיות עבור האולימפיאדה. ב-1 באוקטובר 2014 מונה לעמוד בראש קבוצת ההשקעות Volga Group. ב-28 בנובמבר 2014 מועצת המנהלים של ליגת ההוקי הקונטיננטלית בחרה בו לנשיא הליגה ובמקביל לכך היה לחבר בפדרציית ההוקי הרוסית מדצמבר 2014.

ב-13 בינואר 2015 מונה לנשיא חברת גזפרום-מדיה, חברת החזקות בתחום התקשורת, חברת-בת של תאגיד "גזפרום". ב-21 בינואר 2020 מונה לחבר בממשלה כסגן ראש ממשלת רוסיה בממשלתו של מישוסטין.

## קישורים חיצוניים

* דמיטרי צ'רנישנקו באתר טוויטר 
* דמיטרי צ'רנישנקו באתר טוויטר 

קטגוריה:הוקי קרח
קטגוריה:עסקני ספורט רוסים
קטגוריה:ליגת ההוקי הקונטיננטלית
קטגוריה:גזפרום: אישים
קטגוריה:סגני ראש ממשלת רוסיה
קטגוריה:מעוטרי עיטור ההצטיינות למען המולדת
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1968
אלכסנדר מדבדב

**אלכסנדר איוואנוביץ' מדבדב** (ברוסית: **Александр Иванович Медведев**; נולד ב-14 באוגוסט 1955 במחוז סחלין, ברית המועצות) הוא עסקן ספורט ואיש עסקים רוסי, שכיהן כיו״ר ומנכ"ל מועדון הכדורגל זניט סנקט פטרבורג (מפברואר 2019 עד אוגוסט 2025).

בעבר כיהן כנשיא ליגת ה-KHL בשנים 2008–2014, סגן יו"ר דירקטוריון גזפרום (בשנים 2008–2019) ומנכ"ל חברת גזפרום אקספורט, חברת הבת העוסקת בייצוא גז טבעי.

## השכלה וקריירה
בוגר המכון המוסקבאי לפיזיקה וטכנולוגיה (Московский физико-технический институт), בו השלים את לימודיו ב-1978.

בשנים 1978–1989 עבד במכון לכלכלה עולמית וליחסים בינלאומיים של האקדמיה למדעים של ברית המועצות. בשנת 1989 מונה למנהל דונאו בנק בווינה שבאוסטריה ולאחר מכן ניהל את חברת הבת של הבנק "Inter Trade Consult GmbH". בשנים 1998–2002 היה מנהל חברת IMAG, Investment Management and Advisory Group GmbH באוסטריה ובשנות ה-90 של המאה ה-20 עבד בחברת טומסקנפט.

## ספורט
ב-2002 מונה למנכ"ל חברת גזאקספורט, חטיבת הייצוא של תאגיד גזפרום. באותה שנה גם היה לחבר בדירקטוריון גזפרום. באפריל 2005 היה לסגן יו"ר דירקטוריון החברה כשהוא ממשיך לשמור על תפקידו כמנכ"ל גזאקספורט שבנובמבר 2006 שינתה את שמה ל"גזפרום אקספורט" והחלה להשקיע הון בפיתוח ומימון קבוצות הוקי קרח ברוסיה ואת ליגת העל בהוקי קרח.

בשנים 2006-2025 שימש כיו"ר דירקטוריון מועדון ההוקי קרח סק"א סנקט פטרבורג מועדון ש-75% ממניותיו מצויים בידי חברת גזפרום. בתחילת 2008 היה ממארגני יוזמת הקמת ליגת ההוקי הפתוחה ואליפות רוסיה הפתוחה בהוקי קרח והוביל להקמת **[[ליגת ההוקי הקונטיננטלית]]**. ב-9 באפריל 2008 מונה לנשיא ליגת ה-KHL, תפקיד שמילא עד שנת 2014 כשהוחלף על ידי דמיטרי צ'רנישנקו.

בפברואר 2019 מונה למנכ"ל ויו״ר דירקטוריון מועדון הכדורגל זניט סנקט פטרבורג. בספטמבר אותה שנה נבחר לחבר בוועד הפועל של ארגון המועדונים האירופיים. בקיץ 2025, הוחלף על ידי קונסטנטין זיריאנוב במשרת יו״ר דירקטוריון קבוצת זניט.

משמש כיו״ר דירקטוריון קבוצת הכדורסל זניט סנקט פטרבורג.
## קישורים חיצוניים

* 
* אלכסנדר מדבדב באתר לנטה-פדיה
## הערות שוליים

קטגוריה:הוקי קרח
קטגוריה:עסקני ספורט רוסים
קטגוריה:ליגת ההוקי הקונטיננטלית
קטגוריה:גזפרום: אישים
קטגוריה:נשיאי זניט סנקט פטרבורג
קטגוריה:אנשי עסקים רוסים
קטגוריה:מנכ"לים רוסים
קטגוריה:רוסים שהופיעו ברשימת טיים 100
קטגוריה:רוסים שנולדו ב-1955
אלכסיי מילר

**אלכסיי בוריסוביץ' מילר** (ברוסית: **Алексей Борисович Миллер**; נולד ב-31 בינואר 1962 בלנינגרד, ברית המועצות) הוא כלכלן ומנהל בכיר רוסי המכהן כמנכ"ל תאגיד "גזפרום" משנת 2001.

## ביוגרפיה
מילר נולד בלנינגרד בינואר 1962 למשפחה ממוצא גרמני. אמו ליודמילה אלכסנדרובנה נפטרה בשנת 2009, אביו בוריס ואסילייביץ' מילר נפטר ב-1986 בגיל 24. הוריו היו עובדי מכון המחקר המדעי לרדיו אלקטרוניקה של המשרד לתעשייה אווירית, שהפך לאחר מכן לחברת "לנינץ". אמו הייתה מהנדסת ואביו עבד כשְׁרַברָב. הוריו קבורים בבית העלמין קינובייבסקי בסנקט פטרבורג.

מילר למד בבית הספר מספר 330 ברובע נבסקי בלנינגרד. ב-1984 סיים את לימודיו במכון לכלכלה ופיננסים של לנינגרד על שם ווזנסנסקי.

בשנות ה-80 היה חלק מקבוצת כלכלנים רפורמטורים בהנהגת אנטולי צ'ובאיס. לאורך מרבית שנות ה-80 של המאה ה-20 התמקד בלימודיו והיה לכלכלן במכון מחקר מדעי בלנינגרד ולמד במכון הלנינגרדי לכלכלה ופיננסים עד שנת 1990.

ב-1990 היה לחבר בוועדה לרפורמות כלכליות של מועצת סנקט פטרבורג, שנקראה אז בשם "לנסובייט". עד 1996 עבד גם בוועדה לקשרי חוץ של עיריית סנקט פטרבורג וכיהן כסגן יושב ראש הוועדה, בתקופה שולדימיר פוטין כיהן כיו"ר אותה ועדה.

בשנים 1996–1999 ניהל את פיתוח ההשקעות בחברה שניהלה את נמל סנקט פטרבורג. עד שנת 2000 ניהל את חברת המים "מערכות הצנרת הבלטיות" (Балтийская трубопроводная система).

בשנת 2001 עבר למוסקבה ומונה לסגן שר האנרגיה של רוסיה וזמן קצר לאחר מכן מונה ליו"ר דירקטוריון חברת "גזפרום". ב-18 במרץ 2010 נבחר לכהן כסגן נשיא התאחדות הכדורגל הרוסית.

על פי המהדורה הרוסית של Forbes, מילר נחשב לאחד ממנהלי החברות העשירים ביותר ברוסיה. נכון לשנת 2016 עמד סך הכנסותיו על 17.7 מיליון דולר. בפברואר 2021 נבחר ל־5 שנים נוספות כיו"ר דירקטוריון גזפרום.

בשנת 2022, בעקבות הפלישה הרוסית לאוקראינה וקשריו עם נשיא רוסיה ולדימיר פוטין, הטילה עליו בריטניה סנקציות הכוללות הקפאת נכסים ואיסור נסיעה. גם ארצות הברית הטיל על מילר סנקציות דומות.

## חייו האישיים
אלכסיי מילר נשוי לאירינה ולזוג יש בן.

מילר נחשב לעסקן ספורט פעיל. ברשותו שני סוסים שהוא ייבא מארצות הברית ומשתתפים במרוצי סוסים. הוא אוהד מושבע של קבוצת הכדורגל זניט סנקט פטרבורג, וחברת גזפרום שבראשה הוא עומד היא הספונסר הראשי של הקבוצה.

## קישורים חיצוניים

* אלכסיי מילר באתר "גזפרום" 
* אלכסיי מילר ב"לנטה-פדיה"

## הערות שוליים

קטגוריה:אנשי עסקים רוסים
קטגוריה:גזפרום: אישים
קטגוריה:עסקני ספורט רוסים
קטגוריה:פוליטיקאים רוסים
קטגוריה:מעוטרי עיטור ההצטיינות למען המולדת
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:רוסים שמחלקת האוצר של ארצות הברית הטילה עליהם סנקציות
קטגוריה:רוסים ממוצא גרמני
קטגוריה:רוסים שנולדו ב-1962
דינמו סנקט פטרבורג (הוקי קרח)

**מועדון ההוקי קרח דינמו סנקט פטרבורג** (ברוסית: **Хоккейный клуб Динамо Санкт-Петербург**) הוא מועדון הוקי קרח מקצועני מהעיר סנקט פטרבורג שברוסיה המתמודד בליגת המשנה הרוסית בהוקי קרח.

דינמו התקיימה בלנינגרד בשנים 1946–1954, ואז הקבוצה פורקה, הוקמה מחדש בשנת 1965 ושוב התפרקה בשנת 1971. ההיסטוריה המודרנית של המועדון מתחילה בשנת 2013, כאשר הוקמו קבוצות כדי להשתתף באליפויות ליגות הנוער והוקי נשים (MHL ו־WHL). מאז תחייתו המועדון ממומן על ידי המיליארדר, הבעלים המשותף של בנק SMP, ארקדי רוטנברג ומאז 2018 מעורבת גזפרום אקספורט במימון הקבוצה.
## היסטוריה
### בתקופה הסובייטית
מועדון ההוקי קרח של דינמו סנקט פטרבורג הוקם לראשונה בשנת 1946 והיה ממייסדי הליגה הבכירה של אליפות ברית המועצות בהוקי קרח, כשהישג השיא היה ההגעה למקום החמישי בטבלת האליפות (בשנים 1948, 1951).

בעונת 1954 המועדון נשר לליגות הנמוכות ולקראת קיץ 1971 פורק והפך למועדון חובבני שהתמודד בטורנירים אזוריים בלנינגרד ועד סוף שנות ה-70 של המאה ה-20 כבר חדל מלהתקיים.

### התחייה
מרכז|ממוזער|סמל הקבוצה בשנים 2012 - 2017
בשנת 2012 החלו דיונים להקמתה מחדש של קבוצת ההוקי קרח דינמו סנקט פטרבורג ולקראת עונת 2013/2014 הוקמה קבוצת הוקי קרח לנוער וקבוצת הוקי קרח לנשים. על בסיס קבוצת הנוער הוקמה קבוצת הגברים בשנת 2016 שהחלה ליטול חלק בליגת VHL. למאמן הקבוצה מונה לאוניד טמבייב. בעונת 2016/2017 הקבוצה הודחה משלב רבע גמר פלייאוף הליגה.

בשנת 2017 מנהלי ליגת ההוקי הקונטיננטלית ניהלו מגעים לצירוף הקבוצה לליגת ההוקי קרח של מזרח אירופה, אך לבסוף הוחלט לדחות את ההחלטה על הכנסת הקבוצה לליגת ההוקי הבכירה עד להתבססותה הן באופן מקצועי והן מבחינה כלכלית.

בעונת 2017/2018 הקבוצה זכתה באליפות העונה הסדירה של ליגת VHL לאחר שסיימה במקום הראשון בעונה הסדירה. בשל כך דינמו העפילה לשלב שמינית גמר פלייאוף הליגה והתקדמה לרבע גמר לאחר שגברה על מולוט פרם, בתוצאה 1:4 בסדרה. היא גברה גם על מטאלורג נובוקוזנצק בתוצאה דומה והעפילה לגמר גביע פטרוב אחרי שגברה בחצי גמר על זאורלייה קורגאן בתוצאה 4:0 בסדרה. בגמר פגשה בדרבי נדיר מסוגו את קבוצת סק"א-נייבה, אף היא מהעיר סנקט פטרבורג. במסגרת סדרת הגמר, במשחק הגמר החמישי הקבוצה שברה שיא לאומי למשחק ההוקי קרח הארוך ביותר בתולדות רוסיה: הוא נמשך 7 שעות ונכנס כבר להארכה ששית לאחר שהזמן החוקי הסתיים בשוויון 3-3, כאשר במשחק הששי בסדרה הקבוצה הציגה עליונות מובהקת, ניצחה וזכתה בגביע פטרוב ובתואר הראשון שלה אי פעם.

בעונת 2021/2022 העפילה שוב לגמר גביע פטרוב, הפעם מול רובין טיומן. בעונת 2024/2025 סיימה במקום השלישי בליגה.

## הישגים לפי עונה

## תארים
*אליפות רוסיה בהוקי קרח
** מקום שלישי (1): 2025
*ליגת המשנה בהוקי קרח / גביע פטרוב
** זכייה (1): 2018
** סגנות (1): 2022
*גביע הפתיחה של VHL
** זכייה (2): 2018, 2020

## קישורים חיצוניים

* 
## הערות שוליים

קטגוריה:דינמו סנקט פטרבורג
קטגוריה:קבוצות הוקי קרח רוסיות
פול פאנק

**פול א. פאנק השני** (באנגלית: **Paul E. Funk II**) (נולד ב-1960) הוא קצין בדימוס בדרגת גנרל, כיהן כמפקד פיקוד האימונים וההדרכה של צבא ארצות הברית.

## ביוגרפיה
פאנק נולד בפורט הוד שבטקסס. אביו פול "בוטש" פאנק שירת כלוטננט גנרל בצבא ארצות הברית, פיקד על הדיוויזיה המשוריינת השלישית בתקופת מלחמת המפרץ ועל הקורפוס ה-3.

התגייס לצבא ב-1982 והחל את שירותו כמפקד מחלקה בגדוד השני של רגימנט הפרשים השמיני. שירת כמפקד פלוגה בגדוד השני של הרגימנט המשוריין ה-32 בדיוויזיה המשוריינת השלישית שהוצבה בגרמניה המערבית. בתקופת מלחמת המפרץ לחם כמפקד פלוגת המפקדה של הגדוד הרביעי ברגימנט המשוריין ה-67 של הדיוויזיה המשוריינת השלישית. בשנים 1992–1994 הדריך במרכז האימונים הלאומי בפורט ארווין שבקליפורניה. שימש קצין אג"ם ברגימנט הפרשים המשוריין השלישי בפורט קרסון שבקולורדו. בשנים 1998–2000 שירת כראש ענף אימונים משותפים בפיקוד הגנת האוויר והחלל של צפון אמריקה.

בשנים 2000–2002 פיקד על גדוד הסיור הראשון ברגימנט הפרשים השביעי במסגרת החטיבה הרביעית של דיוויזיית הפרשים הראשונה. בתקופת מלחמת עיראק שירת כעוזר ראש מטה של דיוויזיית הפרשים הראשונה. בשנים 2005–2008 פיקד על החטיבה הראשונה דיוויזיית הפרשים הראשונה. במאי 2008 מונה לראש מטה הקורפוס ה-3. באפריל 2009 מונה לסגן מפקד מרכז האימונים המשולב בפיקוד האימונים וההדרכה של צבא ארצות הברית. במהלך תפקידו זה, קודם באוגוסט 2010 לדרגת בריגדיר גנרל.

בשנת 2011 מונה לסגן לנושאי תמרון של מפקד דיוויזיית החי"ר הראשונה ובמסגרת זו שירת כסגן מפקד הגזרה המזרחית באפגניסטן. באפריל 2013 קודם לדרגת מייג'ור גנרל ובמאי 2013 מונה למפקד הדיוויזיה ומפקד פורט ריילי שבקנזס. כמפקד הדיוויזיה פיקד עליה בעת שהוצבה בעיראק כחלק מהכוח ללחימה במדינה האסלאמית בסוריה ובעיראק. ביולי 2015 מונה לעוזר קצין אג"ם ותכנון במטה צבא ארצות הברית.

באפריל 2017 קודם לדרגת לוטננט גנרל והחליף את שון מקפרלנד כמפקד הקורפוס ה-3 של הצבא בבסיס פורט הוד.. הוא פיקד עד לשנת 2017 כאשר במקומו מונה פט וייט. בספטמבר 2017 הוא מונה למפקד כוח משימה משותף משולב - מבצע נחישות טבועה למלחמה בארגון המדינה האסלאמית. ביוני 2019 מונה למפקד פיקוד האימונים וההדרכה של צבא ארצות הברית בדרגת גנרל. שירת בתפקיד עד פרישתו בספטמבר 2022.

פאנק מכהן כחבר הוועד המייעץ של מכון ממרי וכחבר דירקטוריון חברת Red Cat העוסקת בפיתוח טכנולוגיות רחפנים.

פאנק בוגר תואר ראשון מאוניברסיטת המדינה של מונטנה ובעל תואר שני בניהול מאוניברסיטת מרכז מישיגן. הוא בוגר המכללה לפיקוד ומטה של הצבא בפורט לוונוורת' ותוכנית העמיתים למשרתים בכירים באוניברסיטת טקסס באוסטין.

פאנק נשוי לבת', בתו של לוטננט גנרל ג'ון יוסק שפיקד על הארמייה השלישית בתקופת מלחמת המפרץ. הם הורים לשלושה ילדים.

## קישורים חיצוניים

* 

* ביוגרפיה

## הערות שוליים

קטגוריה:גנרלים בצבא ארצות הברית
קטגוריה:בוגרי אוניברסיטת המדינה של מונטנה
קטגוריה:בוגרי אוניברסיטת מרכז מישיגן
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין (צבא ארצות הברית)
קטגוריה:מפקדי הדיוויזיה הראשונה (ארצות הברית)
קטגוריה:מפקדי הקורפוס השלישי בצבא ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מפקדי פיקוד האימונים וההדרכה של צבא ארצות הברית
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1960
ביל שטיינר

**ויליאם מ. "ביל" שטיינר** (באנגלית: **William M. "Bill" Steiner**; 3 בספטמבר 1911 – 12 בנובמבר 2000) היה אתלט אמריקאי-יהודי. סגן אלוף המכביה השנייה בריצת 10,000 מטר, אלוף ארצות הברית בריצות למרחקים ארוכים (30 ק"מ: 1932, 1946 ו-1947), ושיאן עולם ב-26 מייל (ריצת מרתון), שיא עולם שלא הוכר.

## ביוגרפיה
שטיינר התאמן במועדון הספורט גרמניה-אמריקה בברוקלין, ניו יורק בהדרכתו של מקס סילבר, לצדו המתחרה שלו אלוף מרתון בוסטון (1932) פאול דה ברוין.

במרתון בוסטון שנערך ב-19 באפריל 1932 ושימש למבחנים האמריקאים בריצה זו לאולימפיאדת לוס אנג'לס סיים שטיינר במקום חמישי בתוצאה של 2:38:46 שעות ולא נכלל בנבחרת האמריקאית למשחקים. באליפות ארצות הברית בריצת 20 מייל (32.19 ק"מ) שנערכה בפילדלפיה, פנסילבניה באותה שנה הוא זכה במדליית זהב.

בתחרות ריצת 26 מייל שנערכה ב-25 במרץ 1934 בג'מייקה, קווינס, ניו יורק קבע שטיינר שיא עולם חדש של 2:23:05 שעות. במרתון בוסטון שנערך ב-19 באפריל אותה שנה הוא זכה במדליית ארד בתוצאה של 2:40:29 שעות . באליפות איגוד האוניברסיטאות האמריקניות שנערכה בניו יורק ב-8 במאי הוא זכה במדליית זהב במרתון בפעם השנייה ב-3 שנים. באליפות ארצות הברית שנערכה בוושינגטון, באותה שנה הוא זכה במדליית ארד בריצת מרתון בתוצאה של 2:49:45 שעות.

במכביה השנייה שנערכה בשנת 1935 זכה שטיינר במדליית כסף בריצת 10,000 מטר בתוצאה של 33:46 דקות, אחרי י. הורביץ מדרום אפריקה (33:01:8 דקות) ולפני רינה מבר כוכבא אנגליה (34:05 דקות). לאחר המכביה בחר שלא לשוב עם המשלחת לארצות הברית, כמו חברו מרטין פיידן, אלא להישאר בישראל במטרה להשתקע ולהתחתן.

במרתון בוסטון שנערך בשנת 1942 סיים שטיינר במקום שביעי בתוצאה של 2:40:42 שעות. באליפות ארצות הברית שנערכה באותה שנה הוא זכה במקום חמישי בריצת מרתון.

באליפות ארצות הברית בריצת 30 ק"מ שנערכה בבולטימור, מרילנד באוקטובר 1946 זכה שטיינר במדליית זהב בתוצאה של 1:38:2 שעות.

במרתון בוסטון שנערך בשנת 1947 סיים שטיינר במקום 20 בתוצאה של 2:46:35 שעות. באליפות ארצות הברית שנערכה ביונקרס באותה שנה, אליפות אשר שימשה את המבחנים האמריקאים לאולימפיאדת לונדון זכה שטיינר במדליית ארד בריצת מרתון בתוצאה של 2:43:49 שעות. באליפות ארצות הברית בריצת 30 ק"מ שנערכה בשיקגו, אילינוי באוקטובר אותה שנה הוא זכה בפעם השנייה ברציפות. 

במרתון בוסטון שנערך בשנת 1948 הוא שטיינר במקום 16 בתוצאה של 2:50:52 שעות, במרתון בוסטון שנערך בשנת 1949 הוא סיים במקום 22 בתוצאה של 2:55:57 שעות ובמרתון בוסטון שנערך בשנת 1952 הוא סיים במקום 15 בתוצאה של 3:09:41 שעות.

בשנותיו האחרונות גר בלייקווד, ניו ג'רזי ושם נפטר בשנת 2000, בגיל 89.

## קישורים חיצוניים
* William Steiner, באתר *arrs* 
* ויליאם שטיינר, באתר *Track and Field Statistics* 
* Slants on Sports, Jewish Telegraphic Agency,  August 17, 1934 
* 
*  World Marathon Rankings for 1932
*  World Marathon Rankings for 1933
*  World Marathon Rankings for 1934
*  World Marathon Rankings for 1942
*  World Marathon Rankings for 1947
* Making of American Marathoning, Sports and the American Jew 

## הערות שוליים

קטגוריה:אמריקאים ילידי ניו ג'רזי
קטגוריה:אתלטים יהודים אמריקאים
קטגוריה:רצי מרתון אמריקאים
קטגוריה:אלופי המכביה: אתלטים
קטגוריה:ניו ג'רזי: אתלטים
קטגוריה:אמריקאים שנולדו ב-1911
קטגוריה:אמריקאים שנפטרו ב-2000
ארבייטר-צייטונג

**ארבייטר-צייטונג** (בגרמנית: **Arbeiter Zeitung**, בתרגום: "עיתון הפועלים") היה יומון המפלגה הסוציאל-דמוקרטית האוסטרית והופיע בווינה החל מ-12 ביולי 1889 עד ל-31 באוקטובר 1991.

"ארבייטר-צייטונג", ביטאון של המפלגה הסוציאל-דמוקרטית האוסטרית, התחיל להתפרסם ב-12 ביולי 1889 בעריכתו של ויקטור אדלר.
בשנת 1934 נסגר על ידי המשטר הדיקטטורי אחרי הגיליון מ-13 בפברואר.
יצא שוב לאור ב-4 באוגוסט 1945 אחרי כיבוש אוסטריה על ידי בעלות הברית ותום מלחמת העולם השנייה, שוב כביטאון המפלגה הסוציאל-דמוקרטית האוסטרית. בשנים 1985–1989 פורסם בשם Neue AZ (כלומר - AZ החדש) ובשנותיו האחרונות - תחת ראשי התיבות AZ בלבד, כשהוא עיתון עצמאי.

בשנות ה-1920 נפוץ העיתון ב-100,000 עותקים. בשנים 1960–1990 ירדה תפוצתו ברבע. עם עורכיו וכותביו בתקופה שבין המלחמות נמנה דויד יוזף באך, שהיה עורך המדור לתרבות. גם ארנסט פישר שימש כעורך של העיתון.

## היסטוריה
### העיתונים שקדמו לו
העיתון הראשון של תנועת הפועלים באוסטריה -" Das Wiener allgemeine Arbeiterblatt, "דאס וינר אלגמיינה ארבייטר בלאט" ("העיתון הכללי של הפועלים בווינה") קם בשנת 1848 ברחוב קוהלמארקט 260, כיום קוהלמארקט 8 ברובע אינרה שטאדט (Innere Stadt) של וינה.
העיתון שקדם ישירות את Arbeiter Zeitung היה השבועון "די גלייכהייט" ("השוויון - שבועון סוציאלדמוקרטי") *Die Gleichheit. Sozialdemokratisches Wochenblatt,* שהופיע לראשונה ב-11 בדצמבר 1886 ונאסר לפרסום בשנת 1889.
הוא הוקם על ידי הרופא הווינאי הצעיר ויקטור אדלר ובית המערכת שלו שכן ברחוב גומפנדורפר 73 ברובע מריההילף. העורך היה לודוויג אוגוסט ברטשניידר

### ארבייטר צייטונג
[שמאל|250px|בניין בית הדפוס וההוצאה לאור "פורוורטס" שבו הודפס "ארבייטר-צייטונג", צילום משנת [1912|ממוזער]]
"ארבייטר-צייטונג" הופיע לראשונה בווינה ב-12 ביולי 1889. הוא הוקם על ידי ויקטור אדלר כיורש של כתב העת "גלייכהייט" (Gleichheit = השוויון). תחילה פורסם פעם בשבועיים והחל מאוקטובר 1889 פעם אחת, אחר כך פעמיים בשבוע. החל מ-1 בינואר 1895 הפך ליומון. העיתון הודפס בשנים 1910–1934 ושוב בשנים 1945–1986 בבית ההוצאה לאור פורוורטס ברחוב רכטה וינציילה 97 ברובע 5, בניין שהיה עד שנת 1934 גם מושב המזכירות המרכזית של המפלגה הסוציאל-דמוקרטית.

לפני מלחמת העולם הראשונה דגל העיתון במלחמת המעמדות. בימי המלחמה הוא פרסם גם מהדורת ערב "AZ אם אבנד" (AZ am Abend). בין מלחמות העולם היה ארבייטר-צייטונג הביטאון הרשמי של המפלגה הסוציאל-דמוקרטית של פועלי אוסטריה הגרמנית. הוא פרסם גם מהדורות מחוזיות והחל משנת 1927 גם מהדורה בפורמט קטן, "דאס קליינה בלאט" (Das Kleine Blatt).

המשטר האוסטרופאשיסטי שקם באוסטריה בשנת 1934 אסר על הופעת העיתון החל מ-12 בפברואר 1934, כשהחלה מלחמת האזרחים האוסטרית. עד 22 בנובמבר 1936 העיתון המשיך להתפרסם כשבועון בגלות בעיר ברנו שבצ'כוסלובקיה.

## לקריאה נוספת
*Gabriele Melischek und Josef Seethaler, *Die Wiener Tageszeitungen*, Band 3, 1992
*Peter Pelinka und Manfred Scheuch, *100 Jahre AZ*, 1989.

## קישורים חיצוניים

* 
* ארכיון העיתון ברשת 
* גרסאות דיגיטליות של העיתון בשנים 1889- 1936 - בספרייה הלאומית האוסטרית
* הערך" ארבייטר-צייטונג" בלקסיקון "וינה האדומה" (Rote Wien) של הסוציאל-דמוקרטיה הווינאית

## הערות שוליים

קטגוריה:אוסטריה: עיתונים
קטגוריה:עיתונים בגרמנית
קטגוריה:האימפריה האוסטרו-הונגרית: עיתונים
אריאל משעל

**אריאל משעל** (נולד ב-3 באוגוסט 1974) הוא עורך דין ישראלי שכיהן כמנכ"ל המשרד לפיתוח הפריפריה, הנגב והגליל.

## ביוגרפיה
משעל נולד וגדל בתל אביב-יפו, בנם הבכור של מרים והעיתונאי ניסים משעל.

לאחר שירותו בצה"ל למד לתואר ראשון במשפטים במכללת שערי משפט. הוא התמחה במשרדו של חנן מלצר והוסמך לעורך דין.

במהלך השנים עבד כעורך בערוץ 2 ובשנת 2003 היה ממייסדי חדשות 10, שם עבד כעורך בכיר בתוכניות האקטואליה. ניהל מספר מכרזים בתחום התקשורת; בין היתר מכרזי ערוץ 2, ערוצי הספורט ומכרזי הרדיו האזורי.

באוקטובר 2012 המליצה ועדת איתור למנותו ליושב ראש המועצה לשידורי כבלים ולשידורי לווין, אולם כיוון שהייתה זו תקופת הבחירות לכנסת התשע עשרה המינוי הוקפא. משעל עתר עוד לפני הבחירות לבית המשפט הגבוה לצדק בבקשה להשלים את מינויו ליו"ר מועצת הכבלים. לאחר הבחירות החליט השר הנכנס להרחיב את ועדת האיתור כדי לשקף שינויים במדיניות. בג"ץ התיר לשר לעשות זאת, אך קבע ש"לטעמנו צריך להיות להחלטה הקודמת משקל משמעותי בהחלטת הוועדה החדשה". ועדת האיתור בחרה במועמד אחר לתפקיד ובג"ץ אישר זאת, תוך שהשופטים כתבו: "דעתנו אינה נוחה מהעובדה כי לא הושלמו הליכי מינויו של העותר לתפקיד, ... ראוי שמשהמליצה ועדת איתור כפי שהמליצה, לא תרוקן המלצתה מתוכן בדרך של הרחבתה או מינוי אחרת תחתיה. פעולה זו עלולה לפגוע במספר אינטרסים חשובים ואף חלילה לשמש כלי להגשמת תכליות שאינן ראויות אשר נורמות של מנהל תקין אינן יכולות להשלים עמן".

בדצמבר 2016 אישרה ממשלת ישראל את מינויו למנכ"ל המשרד לפיתוח הפריפריה, הנגב והגליל.

## חיים אישיים
משעל נשוי ולו שלושה ילדים, מתגורר בגבעת שמואל.

## קישורים חיצוניים

* 

## הערות שוליים

קטגוריה:מנכ"לי המשרד לפיתוח הפריפריה, הנגב והגליל
קטגוריה:עורכי דין ישראלים
קטגוריה:סגל חברת החדשות
קטגוריה:גבעת שמואל: אישים
קטגוריה:בוגרי המרכז האקדמי שערי מדע ומשפט
קטגוריה:ישראלים שנולדו ב-1974
עונת 1914/1915 בפוטבול ליג

**עונת 1914/1915** הייתה העונה ה-27 של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 בספטמבר 1914 והסתיימה ב-28 באפריל 1915. לאחר סיום העונה המשחקים התחדשו רק לאחר מלחמת העולם הראשונה.

הליגה כללה 20 קבוצות. נוטס קאונטי וברדפורד פארק אווניו היו הקבוצות שעלו מליגת משנה.

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

אברטון זכתה באליפות בפעם השנייה בתולדות המועדון.  

בסוף העונה לליגת משנה ירדה טוטנהאם הוטספר (בעקבות החלטה להגדיל את הליגה ל-22 קבוצות). לאחר חידוש משחקי הליגה עם סיום מלחמת העולם הראשונה לליגה הבכירה עלו דרבי קאונטי ופרסטון נורת' אנד וארסנל.

## כדורגלנים מצטיינים
בובי פרקר מאברטון כבש 36 שערים וזכה בתואר מלך השערים.  

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1914
קטגוריה:תחרויות כדורגל ב-1915
קטגוריה:עונות בפוטבול ליג
פיקוד כוחות ארצות הברית בקוריאה

**פיקוד כוחות ארצות הברית בקוריאה** (באנגלית: **United States Forces Korea** ובקיצור **USFK**) הוא פיקוד משולב של הזרועות השונות בכוחות המזוינים של ארצות הברית המשתייך לפיקוד האוקיינוס השקט. משימת הפיקוד היא הרתעה, הגנה על קוריאה הדרומית, ושמירת היציבות בדרום-מזרח אסיה.

מפקד הפיקוד הוא קצין בדרגת גנרל המשמש גם מפקד פיקוד כוחות האו"ם בקוריאה ומפקד הפיקוד המשולב ארצות הברית-קוריאה הדרומית. מאז דצמבר 2024 מכהן בתפקיד זייבייר ברונסון.

## היסטוריה
הפיקוד הוקם ב-1 ביולי 1957, ומפקדו הראשון היה גנרל ג'ורג' דקר.

הפיקוד זכה בעיטור היחידה המשולבת הראויה לשבח בשנים 1999, 2007, 2011 ו-2015.

## ארגון ויחידות
USFK פועל כפיקוד משולב ורב-שירותי, ולא ככוח לוחם עצמאי בלבד: 

מפקד USFK משמש במקביל גם כמפקד פיקוד האו״ם (UNC) וכמפקד הפיקוד המשולב עם דרום קוריאה (CFC), מה שמבטיח תיאום פיקודי מלא בין הכוחות האמריקניים והדרום-קוריאניים. מרבית האימונים והתרגילים מתקיימים במתכונת דו-לאומית, עם פיקוד, שליטה ותכנון משותפים.  הכוחות פועלים בכוננות גבוהה, עם יכולת מעבר מהיר משגרה ללחימה, בהתאם לאיומים המתפתחים.

בפיקוד משרתים כ-28,500 חיילים, רובם במסגרת דיוויזיית החי"ר השנייה של צבא ארצות הברית.
*הארמייה השמינית של צבא ארצות הברית
**דיוויזיית החי"ר השנייה
* חיל האוויר השביעי של ארצות הברית
**כנף הקרב 51 - ממוקמת בבסיס חיל האוויר אוסאן, כוללת טייסת F-16C/D וטייסת A-10
**כנף הקרב 8 - ממוקמת בבסיס חיל האוויר קונסאן, כוללת שתי טייסות F-16C/D
* כוחות הצי של ארצות הברית בקוריאה (CNFK) - כוח משימה 78 של הצי השביעי של ארצות הברית
*מפקדת כוחות המרינס קוריאה (MARFORK)
* פיקוד המבצעים המיוחדים קוריאה (SOCKOR)
*מחוז המזרח הרחוק של חיל ההנדסה של צבא ארצות הברית (FED)
*מפקדת כוחות החלל של פיקוד קוריאה (USSPACEFOR-KOR)

## קישורים חיצוניים

* 
* אתר כוחות ארצות הברית בקוריאה

## הערות שוליים

קטגוריה:קוריאה הדרומית: צבא וביטחון
קטגוריה:הכוחות המזוינים של ארצות הברית
קטגוריה:יחסי קוריאה הדרומית – קוריאה הצפונית
קטגוריה:הכוחות המזוינים של ארצות הברית בקוריאה הדרומית
קטגוריה:פיקוד האינדו-פסיפי של ארצות הברית
*
לוקאס הדג'ס

**לוקאס הדג'ס** (באנגלית: **Lucas Hedges**; נולד ב-12 בדצמבר 1996) הוא שחקן קולנוע ותיאטרון אמריקאי. הדג'ס היה מועמד לפרס אוסקר לשחקן המשנה הטוב ביותר לשנת 2016 על תפקידו בסרט "מנצ'סטר ליד הים" ומועמד פרס גלובוס הזהב לשחקן הטוב ביותר לשנת 2018 על תפקידו בסרט "ילד מחוק".

## ביוגרפיה
הדג'ס נולד בשכונת ברוקלין הייטס שברובע ברוקלין, ניו יורק. בנם של המשוררת והשחקנית סוזן ברוס (לבית טיטמן) והבמאי והתסריטאי פיטר הדג'ס. סבו מצד אביו, הכומר רוברט בוידן הדג'ס, היה שר בכנסייה האפיסקופלית. סבו מצד אמו היה סגן נשיא לשעבר של רשת הטלוויזיה HBO בניו יורק, וסבתו מצד אמו, נרקיסה טיטמן, היא במאית תיאטרון ומרצה לשעבר. יש לו אח מבוגר ממנו, סיימון, שעובד בקרן השקעות פרטית בניו יורק. הוא גדל בשכונות המגורים ברוקלין הייטס ובקובל היל, וביקר לעיתים קרובות בסט הצילומים של אביו. כילד, הדג'ס ערך את הופעת הבכורה שלו כניצב בסרטו של אביו "העולם על פי דן" (2007).

הדג'ס למד בבית הספר הפרטי לאמנויות סנט אן, ובשנת 2015 החל ללמוד תיאטרון בבית הספר לאמנויות של אוניברסיטת המדינה של קרוליינה הצפונית אך פרש ממנה לאחר שנה. לאחר מכן, השלים הדג'ס את לימודי התואר ראשון בתיאטרון באוניברסיטת נורת'ווסטרן.

## קריירה
הדג'ס החל את הקריירה שלו כשחקן בתפקידים מינוריים בסרטים "העולם על פי דן", "ארתור ניומן", "יום הפועלים" ובסרטיו של וס אנדרסון "ממלכת אור הירח" ו"מלון גרנד בודפשט".

התגלה לראשונה בשנת 2013 בסרטו של טרי גיליאם "תאוריית האפס" בתפקיד הנער בוב.

בשנת 2016 הדג'ס זכה לפרוץ לתודעה העולמית בזכות תפקיד משנה משכנע אותו ביצע בדרמה המוערכת "מנצ'סטר ליד הים" של קנת' לונרגן. בסרט גילם הדג'ס את הנער הסורר פטריק צ'נדלר שמתמודד עם מות אביו, וזכה לשבחים רבים מצד מבקרי הקולנוע. הדג'ס הועמד על משחקו בסרט לפרס אוסקר לשחקן המשנה הטוב ביותר.

בשנת 2017 ביצע את הופעת הבכורה שלו בתיאטרון אוף ברודוויי במחזה "Yen" שכתבה ג'ורדן אנה. בשנת 2018 שיחק בדמותו של דניאל ריד במחזה של תיאטרון ברודוויי "*The Waverly Gallery*" שכתב קנת' לונרגן. ההפקה עלתה בבכורה ב-25 באוקטובר 2018 ורצה במשך 109 הופעות עד 27 בינואר 2019.

בחודש מרץ 2023 פורסם כי הדג'ס צפוי לככב בעיבוד בימתי של הסרט "הר ברוקבק" בוסט אנד בלונדון לצד השחקן האמריקאי מייק פייסט. המופע יעלה ב-10 במאי 2023 וירוץ עד 12 באוגוסט בתיאטרון ה-"".

## חיים אישיים
בשנת 2018 החל לצאת עם השחקנית הקנדית טיילור ראסל; אמנם השניים נפרדו לאחר שנה.

### נטייה מינית וזהות מגדרית
כשנשאל על המיניות שלו ב-2018, אמר הדג'ס: "בשלבים המוקדמים של חיי, כמה מהאנשים שאני הכי נמשכתי אליהם היו החברים הגברים הקרובים ביותר שלי, כך זה היה בתיכון, ואני חושב שתמיד הייתי מודע לזה, על אף שלרוב אני נמשכתי לנשים", והוסיף כי הוא נמצא "על הספקטרום הזה: לא לגמרי סטרייט, אבל גם לא גיי ולא בהכרח ביסקסואל". מאוחר יותר הוא דיבר על היותו בן-ברית לקהילת הלהטב"ק ואמר כי הוא רואה את המיניות שלו כ"חוויה פלואידית".

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:שחקנים להט"בים אמריקאים
קטגוריה:שחקנים ילדים אמריקאים
קטגוריה:פורבס 30Under30
קטגוריה:בוגרי אוניברסיטת נורת'ווסטרן
קטגוריה:אמריקאים שנולדו ב-1996
עונת 1919/1920 בפוטבול ליג

**עונת 1919/1920** הייתה העונה ה-28 של הפוטבול ליג שהיא הייתה הליגה האנגלית הבכירה בכדורגל. העונה החלה ב-30 באוגוסט 1919 והסתיימה ב-1 במאי 1920. זו הייתה העונה ראשונה לאחר מלחמת העולם הראשונה.

הליגה הוגדלה ל-22 קבוצות. דרבי קאונטי ופרסטון נורת' אנד וארסנל היו הקבוצות שעלו מליגת משנה. הקפצת ארסנל לליגה הבכירה הייתה שנויה במחלוקת עקב כך שבעונה הקודמת היא סיימה במקום החמישי בלבד בליגת משנה.

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

וסט ברומיץ' אלביון זכתה באליפות בפעם הראשונה בתולדות המועדון.  

בסוף העונה לליגת משנה ירדו נוטס קאונטי וונסדיי. במקומן לליגה הבכירה עלו טוטנהאם הוטספר והאדרספילד טאון (בפעם הראשונה בתולדות המועדון).

## כדורגלנים מצטיינים
פרד מוריס מוסט ברומיץ' אלביון כבש 37 שערים וזכה בתואר מלך השערים.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1919
קטגוריה:תחרויות כדורגל ב-1920
קטגוריה:עונות בפוטבול ליג
פשחור בן מלכיה

**פַּשְׁחוּר בֶּן מַלְכִּיָּה** הוא דמות מקראית. שמו מופיע ב. פשחור בן מלכיה היה אחד משריו של המלך צדקיהו, שנשלחו לירמיהו במצוות המלך בבקשה:

ב פשחור בן מלכיה המלווה ביהוכל בן שלמיהו, דורשים את מותו של ירמיהו.

יש הסוברים כי פשחור בן מלכיה וצפניה בן מעשיה אשר נשלחו לירמיהו על מנת שיתפלל עבור העיר היו מרעיו של ירמיהו ואולי אף פרו-בבליים כמוהו, וזאת מפני שקשה להעלות על הדעת שצדקיהו ישלח פקידי חצר במטרה לאיים על ירמיהו בעודו מבקש שיתפלל עבורם. אך בספר ירמיהו, פשחור בן מלכיה ויהוכל בן שלמיהו, מבקשים את מותו של ירמיהו:

ייתכן כי פקידים אלה שירתו במנגנון האזרחי ותמכו במרד בבבלים בתמיכת מצרים, ורק מילאו את תפקידם במצוות המלך.

בשני פרקים בספר ירמיהו,  ו, כוללת המשלחת שני שרים: המשלחות מבקשות להתפלל עבורם וככל הנראה הכוונה היא לבקש את חזונו של הנביא בשעת צרה. אלכסנדר רופא טוען שייתכן שמספר משלחות הגיעו לירמיהו אך בשני הפרקים מדובר במשלחת אחת. לשיטתו אף אחד מהכתובים אינו מדווח על משלחות נוספות שהגיעו בעבר אל הנביא, ובכל אחד מהמקורות מדובר על יחידים, ולכן נראה כי מדובר על שני מחברים שונים המדווחים על אותה משלחת.

## הערות שוליים

קטגוריה:כהנים בתנ"ך
קטגוריה:אישים בספר ירמיהו
עונת 1920/1921 בפוטבול ליג

**עונת 1920/1921** הייתה העונה ה-29 של הפוטבול ליג שהיא הייתה הליגה האנגלית הבכירה בכדורגל. העונה החלה ב-21 באוגוסט 1920 והסתיימה ב-7 במאי 1921. בעונה זו התחרויות התקיימו בליגה הבכירה, ליגת משנה ודיוויזיון השלישי.

הליגה הבכירה כללה 22 קבוצות. טוטנהאם הוטספר והאדרספילד טאון היו הקבוצות שעלו מליגת משנה.  

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

ברנלי זכתה באליפות בפעם הראשונה בתולדות המועדון.  

בסוף העונה לליגת משנה ירדו דרבי קאונטי וברדפורד פארק אווניו. במקומן לליגה הבכירה עלו ברמינגהאם סיטי וקארדיף סיטי (בפעם הראשונה בתולדות המועדון).

## כדורגלנים מצטיינים
ג'ו סמית מבולטון וונדררס כבש 38 שערים וזכה בתואר מלך השערים.  
 
## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1920
קטגוריה:תחרויות כדורגל ב-1921
קטגוריה:עונות בפוטבול ליג
קטגוריה:1921 בממלכה המאוחדת
יום המיילדות הבין-לאומי

**יום המיילדות הבין-לאומי** הוא מועד בינלאומי המכיר ומכבד את המיילדים הנחגג ב-5 במאי בכל שנה מאז 1991. מאז נחגג במעל 50 מדינות ברחבי העולם.

הרעיון לקיים יום זה הועלה בכנס בהולנד של הקונפדרציה הבינלאומית של המיילדות בשנת 1987. ב-2014, צוין יום זה על ידי מספר אנשים באיראן ובניו זילנד.

## קישורים חיצוניים

* 

## הערות שוליים

קטגוריה:אירועים בחודש מאי
קטגוריה:היריון ולידה
קטגוריה:חגים ומועדים: נשים